આપણા દરેક ગામડાંઓમાં આશા વર્કરો, પ્રાથમિક આરોગ્ય કેન્દ્રો, સામૂહિક આરોગ્ય કેન્દ્રની પહોંચ છે, પરંતુ સરકારી હૉસ્પિટલોમાં મફત સારવાર મળતી હોવાના કારણે દર્દીઓનો ધસારો બહુ રહે છે. તેનું મૅનેજમૅન્ટ ક્યારેક અઘરું બની જાય છે. એટલે અમે એક નવો વિચાર લાવ્યા છીએ કે જે સંસ્થાઓની હૉસ્પિટલોમાં દરેક પ્રકારનાં ઑપરેશનો, મેમોગ્રાફીથી લઈને ફિઝિયોથેરાપી સહિતની બધી સુવિધા હોય અને ટોકન દરે દર્દીઓની સારવાર કરતા હોય તે સારવાર ફ્રી કરી નાખે. તેમને સારવાર ફ્રી કરવામાં જે ખર્ચ થશે તે રાજ્ય સરકાર આપશે. આમ થાય તો જિલ્લાની સિવિલ હૉસ્પિટલો ઉપરનું દર્દીઓનું ભારણ ઘટે અને તેમને સારી રીતે ચલાવી શકાશે.